section_heading: Karting
paragraph_text: Daniil Kvjat se utrkivao u kartingu od 2005. do 2009. Prvi veći uspjeh ostvario je 2008. u prvenstvu CIK-FIA Asia-Pacific Championship - KF3 kada je osvojio titulu viceprvaka iza Carlosa Sainza,<ref> CIK-FIA Asia-Pacific Championship - KF3 2008 standings - Driver Database. Pristupljeno 4. siječnja 2021. no iste godine nakon toga osvaja prvo mjesto u tri različite kategorije: Silver Cup - KF3, Bridgestone Cup Europe - KF3 i u 38° Torneo Industrie - KF3 kategoriji. Godine 2009. osvaja prvo mjesto u kategorijama 20th Trofeo Andrea Margutti - KF3 i South Garda Winter Cup - KF3. Iste godine osvaja još jednu titulu viceprvaka, ovoga puta iza Nycka de Vriesa u WSK International Series - KF3 prvenstvu.<ref> WSK International Series - KF3 2009 standings - Driver Database. Pristupljeno 4. siječnja 2021.